
	Rīgā


	
Datumu skatīt laika zīmogā
Nr. 3 – JID.2 – 4/1308
Ieinteresētajiem piegādātājiem

           
Par atbilžu sniegšanu

Rīgas Stradiņa universitātes iepirkuma komisija (turpmāk – Komisija) Atklātā konkursa “Darba aizsardzības un ugunsdrošības pakalpojums”, identifikācijas Nr. RSU 2026/149/AK (turpmāk – Atklāts konkurss) ietvaros ir saņēmusi ieinteresētā piegādātāja jautājumu par Atklāta konkursa 2.pielikuma “Tehniskā specifikācija” tehniskajām prasībām.
Komisija uz jautājumiem (citējot tos) sniedz šādas atbildes:
	Jautājums (citējot)
	SIA “Sunstar Group”, reģ. Nr. 40103167187, iepazīstoties ar atklāta konkursa “Darba aizsardzības un ugunsdrošības pakalpojums” (identifikācijas Nr. RSU 2026/149/AK) dokumentāciju, lūdz sniegt skaidrojumu par šādiem punktiem, lai nodrošinātu kvalitatīvu piedāvājuma sagatavošanu:
1. Par video materiālu kvalitātes prasībām: Tehniskās specifikācijas 2. tabulas 2.1. un 2.2. punktā minēta prasība par video materiālu izstrādi. Vai Pasūtītājs ir noteicis konkrētus tehniskos kvalitātes kritērijus (piemēram, izšķirtspēja, formāts)? Vai kā video materiāla izstrādes metode ir pieļaujama Microsoft Teams vai citā platformā veikta ieraksta izmantošana, ja tas atbilst visām vizualizācijas, satura un valodas prasībām?

	Atbilde
	Komisija skaidro, ka saskaņā ar Rīgas Stradiņa universitātes (turpmāk- RSU) vadlīnijām un Panopto instrukcijām ieteicamie video tehniskie parametri ir:
· Video izšķirtspēja: vismaz Full HD (1920×1080). Ja pieejams, var izmantot arī Ultra HD / 4K (3840×2160). 1
· Eksportēšana: gala video ieteicams eksportēt Full HD kvalitātē. 1
· Baltā balanss: dienas gaismā aptuveni 5600 K. 1
· Audio: vēlams izmantot ārējo mikrofonu, nevis datora vai kameras iebūvēto mikrofonu. 1
· Skaņas līmenis: ieteicams noregulēt apmēram līdz -12 dB un kontrolēt ierakstu ar austiņām. 1
Ja video tiek veidots ar RSU Panopto risinājumu, instrukcijā norādīti šādi ieraksta iestatījumi:
· Resolution: 1280×720
· Frame rate (fps): 30
· Bitrate: 1500 kbps
· Ieraksta kvalitāte: “Ultra” 2
Papildus RSU vadlīnijas uzsver, ka kvalitatīvam video būtiski ir:
· labs kadrējums;
· pietiekams apgaismojums;
· ass video attēls;
· kvalitatīva skaņa. 1
Prasības noteiktas RSU dokumentā: “Video materiālu veidošana studiju procesam” (Pedagoģiskās izaugsmes centrs) un “Panopto lietošanas instrukcija”.
Publicēšanai un glabāšanai izmantot RSU Panopto platformu, kas paredzēta video lekciju ierakstu publicēšanai un uzglabāšanai autorizētiem RSU lietotājiem.
Latviešu un angļu valodās.
Ir pieļaujama Microsoft Teams, bet videomatriāliem jābūt maksimāli vizuāliem, nevis teksta lasīšanai no instrukcijām. Attēli, praktiskas darbības u.t.t.


	Jautājums (citējot)
	2. Par pakalpojumu apjomu un adresēm: Tehniskajā specifikācijā ir minētas 28 adreses. Lūdzu apstiprināt, vai Pasūtītājs garantē, ka pakalpojums tiks sniegts visās norādītajās adresēs, vai arī pastāv iespēja, ka līguma izpildes gaitā kādā no adresēm pakalpojums nebūs nepieciešams?


	Atbilde
	Komisija skaidro, ka Atklātā konkursa 2.pielikumā “Tehniskā specifikācija" 3.tabulā norādītās 28 adreses ir Pasūtītāja aktuālās darbības vietas, kurās līguma izpildes laikā ir paredzēta pakalpojuma sniegšana. Pasūtītājs prognozē, ka pakalpojums būs nepieciešams visās norādītajās adresēs.
Vienlaikus vēršam uzmanību, ka saskaņā ar Atklāta konkursa 7.pielikuma “Līgumprojekts” 1.3.punktā noteikto, līguma izpildes laikā, ņemot vērā organizatoriskas vai darbības izmaiņas, atsevišķās adresēs pakalpojuma apjoms vai nepieciešamība var mainīties. Šobrīd nav paredzamas izmaiņas, kuru rezultātā kādā no tehniskajā specifikācijā norādītajām adresēm pakalpojums nebūtu nepieciešams.


	Jautājums (citējot)
	3. Par cenas aprēķinu atšķirīgas specifikas objektiem: Tehniskajā specifikācijā norādītas 28 dažādas adreses ar būtiski atšķirīgu struktūrvienību lielumu, darba specifiku un apjomu. Finanšu piedāvājuma veidlapā (3. pielikums) pieprasīta cena par vienu vienību ("1 (viena) darba vide (struktūrvienība)"). Lūdzam skaidrot, vai Pasūtītājs paredz, ka Pretendents piemēro vienu "vidējo" cenu visām struktūrvienībām, neatkarīgi no to faktiskā apjoma un sarežģītības? Ja jā, lūdzam apstiprināt, vai gadījumā, ja līguma izpildes gaitā Pasūtītājs izvēlas tikai darbietilpīgākos vai sarežģītākos objektus, ir iespējams pārskatīt pakalpojuma izmaksas, lai tās atbilstu faktiski veicamajam darba apjomam, tādējādi nodrošinot līguma ekonomisko ilgtspēju?


	Atbilde
	Komisija skaidro, ka pretendentam finanšu piedāvājums sagatavojams atbilstoši Atklātā konkursa 3.pielikumā “Finanšu piedāvājums” veidlapā noteiktajai vienībai – viena darba vide (struktūrvienība). Šāda pieeja ir saskaņā ar Pasūtītāja līdzšinējo praksi un tirgus izpētes laikā saņemto informāciju no pakalpojumu sniedzējiem, kuri pakalpojuma cenu norādīja par vienu struktūrvienību. Līguma izpildes laikā Pretendentam ir jānodrošina darba vides risku novērtēšana visās Pasūtītāja struktūrvienībās, uz kurām attiecas pakalpojuma priekšmets, neatkarīgi no konkrētās struktūrvienības lieluma, darba specifikas, sarežģītības vai darba apjoma. Sagatavojot finanšu piedāvājumu, Pretendentam ir jāņem vērā visas ar pakalpojuma sniegšanu saistītās izmaksas un apstākļi, tai skaitā iespējamās atšķirības starp struktūrvienībām saskaņā ar Atklātā konkursa nolikuma 9.4.punktā noteikto. Pasūtītājs neparedz atsevišķu vienības cenas diferencēšanu atkarībā no konkrētās struktūrvienības raksturojuma, kā arī līguma izpildes laikā nav paredzēta vienības cenas pārskatīšana, pamatojoties uz atšķirīgu darba apjomu vai sarežģītību atsevišķās struktūrvienībās.


	Jautājums (citējot)
	4. Par pakalpojumu apjomu garantijām: Vai Pasūtītājs var garantēt, ka 36 mēnešu līguma darbības periodā darbi tiks veikti visās 28 tehniskās specifikācijas 1. pielikumā minētajās adresēs, vai arī ir iespējamas būtiskas izmaiņas (samazinājums) objektu skaitā, kas ietekmē finanšu piedāvājuma veidošanas pamatu?


	Atbilde
	Komisija skaidro, ka Atklātā konkursa 2.pielikumā “Tehniskā specifikācija” 3.tabulā norādītās 28 adreses ir Pasūtītāja aktuālās darbības vietas, kurās līguma darbības laikā ir paredzēta pakalpojuma sniegšana. Pasūtītājs plāno, ka darba vides risku novērtēšana būs jāveic visās tehniskajā specifikācijā norādītajās struktūrvienībās. Vienlaikus Pasūtītājs vērš uzmanību, ka līguma darbības laikā (36 mēneši) var rasties atsevišķas organizatoriskas vai strukturālas izmaiņas, tai skaitā izmaiņas atsevišķu struktūrvienību atrašanās vietās vai adresēs. Pretendentam, sagatavojot finanšu piedāvājumu, jāņem vērā tehniskajā specifikācijā norādītais pakalpojuma apjoms un Pasūtītāja aktuālā struktūra Atklāta konkursa izsludināšanas brīdī.


	Jautājums (citējot)
	5. Par DA un UD instrukciju un rīcības plānu izstrādi: Tehniskajā specifikācijā norādīts, ka Izpildītājam pēc pieprasījuma jāizstrādā DA un UD instrukcijas un rīcības plāni (viena instrukcija 5-10 lpp.). Lūdzam precizēt, vai minētais apjoms (5-10 lpp.) attiecas uz vienu dokumentu latviešu valodā, vai arī tas ietver abus valodu variantus (latviešu un angļu)? Tāpat lūdzam precizēt, vai Pasūtītājs paredzējis kādu konkrētu maksimālo instrukciju skaitu līguma darbības periodā, vai arī to apjoms ir neierobežots, jo tas būtiski ietekmē finanšu piedāvājuma veidošanu?


	Atbilde
	Komisija skaidro, ka Atklātā konkursa 2. pielikumā "Tehniskā specifikācija" norādītais apjoms (5–10 lappuses) attiecas uz katru valodas versiju atsevišķi, t.i., vienu dokumentu latviešu valodā un vienu dokumentu angļu valodā, kā tas izriet no Tehniskās specifikācijas prasībām.
Vienlaikus Komisija informē, ka instrukciju un rīcības plānu izstrāde vai aktualizēšana tiks pieprasīta pēc nepieciešamības, tādēļ iepriekš nav iespējams noteikt precīzu šo darbu apjomu līguma izpildes laikā. Šī iemesla dēļ Tehniskajā specifikācijā ir norādīts, ka minētie pakalpojumi tiek sniegti pēc Pasūtītāja pieprasījuma.
Komisija papildus paskaidro, ka pašlaik nav plānota ugunsdrošības (UD) instrukciju pārskatīšana, tomēr nevar izslēgt šādas nepieciešamības rašanos, ja līguma darbības laikā mainīsies normatīvais regulējums vai citi būtiski apstākļi. Savukārt datu aizsardzības (DA) jomā Pasūtītājam ir aptuveni 16 instrukcijas, kuras līguma darbības laikā, iespējams, būs nepieciešams aktualizēt vai pārstrādāt atkarībā no faktiskās nepieciešamības.


	Jautājums (citējot)
	6. Par ķīmisko vielu pārvaldības un kontroles apjomu: Tehniskajā specifikācijā minēts, ka Izpildītājs apseko procesu DA prasību izpildei saskarē ar ķīmiskajām vielām RSU darba vietās, pārstāv RSU intereses kontrolējošās institūcijās un sniedz rekomendācijas. Lūdzam precizēt, vai šis darba apjoms un pienākumi attiecas uz absolūti visām RSU struktūrvienībām (visām 28 adresēm), vai arī šīs prasības ir attiecināmas tikai uz specifiskām struktūrvienībām, kurās reāli tiek veikts darbs ar ķīmiskajām vielām?


	Atbilde
	Komisija skaidro, ka prasības ir piemērojamas tikai tām struktūrvienībām, kurās faktiskās darbības ietvaros tiek izmantotas, uzglabātas vai apsaimniekotas ķīmiskās vielas un maisījumi, kā arī tiek veikti ar tiem saistīti procesi. Attiecīgi darba apjoms tiek noteikts, ņemot vērā konkrēto struktūrvienību darbības specifiku un nepieciešamību nodrošināt normatīvo aktu prasību izpildi darbā ar ķīmiskajām vielām.





Iepirkuma komisijas priekšsēdētājas vietniece					S.Mazlazdiņa

